**Թրոմս** (նորվ.՝ Troms, սաամ.՝ Romsa), կոմսություն Նորվեգիայում։ Գտնվում է երկրի հյուսիսում։ Սահմանակից հարավ-արևմուտքից Նուռլան, հյուսիս-արևելքից Ֆինմարք կոմսություններին։ Ունի պետական սահման հարավից Շվեդիայի և Ֆինլանդիայի հետ։ Արևմուտքից ափերը ողողվում են Նորվեգական ծովի ջրերով (Ատլանտյան օվկիանոս)։ Կոմսության ամբողջ տարածքը տեղավորված է Հյուսիսային բևեռային շրջանից հյուսիս։ Որպես Նորվեգիայի վարչական միավոր՝ կազմավորվել է 1866 թվականին։

Վարչական կենտրոնը Թրոմսյո քաղաքն է, որը նաև համանուն համայնքի կենտրոնն է։ Մյուս խոշոր քաղաքներն են Ֆինենսը, Հարսթադը, Շերվյեը։ Կոմսությունում գործում են Թրոմսյո, Էվենս (Հարսթադ) միջազգային և մի շարք փոքր օդանավականներ։

Որպես վարչատարածքային միավոր՝ Թրոմսը գոյություն ունի 1866 թվականից, երբ Սենյան և Թրոմսյոն, առանձնացվելով Ֆինմարքից, մտցվեցին Թրոմսի կազմի մեջ։ Հանդիսանում է ձկնաարդյունաբերության խոշոր կենտրոն։

Բնակչության ազգային կազմի գերակշիռ մասը նորվեգացիներ են։ Այստեղ բնակվում են նաև սաամներ, քվեններ և այլ ազգություններ։

Թրոմս կոմսությունում գործում են մի շարք բարձրագույն ուսումնական հաստատություններ, որոնցից առավել հայտնիներն են Թրոմսյոյի համալսարանը և Հարսթադի բարձրագույն դպրոցը։

### Անվանում

Մինչ 1919 թվականը կոմսությունը կոչվում էր Թրոմսյո։ 2006 թվականի հուլիսի 1-ին կոմսության հյուսիսսաամերեն *Romsa* անվանումը նույնպես ստացավ պաշտոնական կարգավիճակ։ Ներկայումս Թրոմս և Րոմսա անվանումները իրավահավասար են։

Կոմսությունը և վարչական կենտրոնը կոչվել են Թրոմսեա փոքր կղզու անունով, որի շուրջ էլ ձևավորվել են։ Գոյություն ունի «Թրումս» բառի մի քանի ստուգաբանություն, որոնցից մեկի համաձայն այն հնարավոր է առաջացած լինի նաև Նորվեգիայի տարածքում հոսող համանուն գետի անունից, ինչը թարգմանաբար նշանակում է «հզոր հոսք»։ Մեկ այլ տեսակետի համաձայն՝ նախկինում Թրոմսեա փոքր կղզին կոչվում էր *Lille Tromsøya* (Փոքր Թրոմսեա), քանի որ մոտ էր գտնվում համանուն մեծ կղզուն (ներկայումս այն կոչվում է Սյոր-Քավալոյ)։

### Զինանշան

Թրոմս կոմսությունը ժամանակակից զինանշանը հաստատվել է 1960 թվականին, բայց ունի հին պատմություն։ Զինանշանի վրա պատկերված է 1313 թվականին մահացած Բյարկիոյի իշխանի զինանշանը՝ «արծվառյուծ»։

Աշխարհագրություն
----------------

Թրոմսը տեղակայված է Սկանդինավյան թերակղզու հյուսիսային մասում։ Լինելով Եվրոպայի խիտ բնակեցված տարածքներից հեռու՝ այն հանդիսանում է մայրցամաքի քիչ աղտոտված վայրերից։ Ունի խսիտ կտրտված ափեր Նորվեգական ծովում, որտեղ ունի ժայռապատ բազմաթիվ կղզիներ։ Խոշոր կղզիներն են (հարավից-հյուսիս) Հինյոյա (մի մասը գտնվում է Նուռլան կոմսությունում), Գրությա, Սենյա, Սյոր-Քավալոյ, Ռինքվասեի, Ռեյնյա, Վանեա և Արնեա։ Նշված կղզիներից որոշները, օրինակ Սենյան, ունեն ժայռապատ ուղղահայաց ափեր։ Կոմսության տարածքում են գտնվում նաև մի քանի ֆյորդեր, որոնցից խոշորներն են՝ Բալսֆյորդը, Անֆյորդը, Մալանգենը, Ուլսֆյորդը, Լյունգենը և Քվենանգենը։ Կոմսության կենտրոնական մասում է գտնվում Ալթևաթն խոշոր լիճ։

Կոմսության ամբողջ տարածքում կարելի է հանդիպել լեռների, որոնցից ամենաբարձրն ու գրավիչը Լյունգենյան ալպերն են (նորվ.՝ Lyngsalpene): Լեռնաշղթայի վրա գտնվում են մի քանի սառցադաշտեր և կոմսության ամենաբարձր լեռը՝ Յիհքեվարեն (նորվ.՝ Jiekkevarre), որն ունի 1833 մետր բարձրություն։ Ամենախոշոր գետ Մոլսելվան է։ Այստեղ են գտնվում նաև մի բազմաթիվ գեղեցիկ ջրվեժներ և երկար քարանձավներ։

Վարչատարածքային բաժանում
------------------------

*Համայնքներ*

|  |  |  |
| --- | --- | --- |
| 1. Balsfjord kommune Բալսֆյորդ
2. Bardu kommune Բարդու
3. Berg kommune Բերգ
4. Bjarkøy kommune Բյարկիո
5. Dyrøy kommune Դյուրյո
6. Gratangen kommune Գրաթանգեն
7. Harstad kommune Հարսթադ
8. Ibestad kommune Իբեսթադ
9. Kåfjord kommune Կոֆյորդ
10. Karlsøy kommune Կարլսյո
11. Kvæfjord kommune Կվեֆյորդ
12. Kvænangen kommune Քվենանգեն
13. Lavangen kommune Լավանգեն
 | 14. Lenvik kommune Լենվիք
15. Lyngen kommune Լյունգեն
16. Målselv kommune Մոլսելվ
17. Nordreisa kommune Նորդռեիսա
18. Salangen kommune Սալանգեն
19. Skånland kommune Սքոնլան
20. Skjervøy kommune Շերվյե
21. Sørreisa kommune Սյորռեիսա
22. Storfjord kommune Սթյուրֆյորդ
23. Torsken kommune Տորսկեն
24. Tranøy kommune Թրանյո
25. Tromsø kommune Թրոմսյո
 | Թրոմս կոմսության համայնքները |

Ծանոթագրություններ
------------------

1. ↑  Նորվեգիայի պաշտոնականն վիճակագրական տվյալներ: (նորվեգերեն)
2. ↑  Statistical Yearbook of Norway 2012, Table 19: Total area, distribution of area and length of coastline, by county. 2011. (անգլերեն)
3. ↑  «Offisielt samisk namn for Troms». Արխիվացված է օրիգինալից 2007 թ․ հունիսի 26-ին. Վերցված է 2007 թ․ հունիսի 26-ին.

Արտաքին հղումներ
----------------

* Թրոմս կոմսության մասին տեղեկատվություն Նորվեգիայի զոբսաշրջային պաշտոնական հարթակում:

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թրոմս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Չափորոշչային վերահսկողություն | BNF: 119807740 · GND: 4426683-2 · ISNI: 0000000404512185 · LCCN: n83140969 · VIAF: 245818526 · WorldCat VIAF: 245818526 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Նորվեգիա Նորվեգիայի վարչական բաժանում |
| --- |
|  |
| Նուր-Նորգե Հյուսիսային Նորվեգիա | 
Նուռլան (Բուդյո) •
Թրոմս (Թրոմսյո) •
Ֆինմարք (Վադսյո)
 |  |
|  |
| Թրյոնդելագ Կենտրոնական Նորվեգիա | 
Նուր Թրյոնդելագ (Սթեյնքյե) •
Սյոր Թրյոնդելագ (Թրոնհեյմ)
 |
|  |
| Վեսթլան Արևմտյան Նորվեգիա | 
Մյորե օգ Ռոմսդալ (Մոլդե) •
Սոգն օգ Ֆյուրանե (Լեյքանգեր) •
Հորդալան (Բերգեն) •
Ռուգլան (Սթավանգեր)
 |
|  |
| Էսթլան  Արևելյան Նորվեգիա | 
Օսլո (Օսլո) •
Աքերսհուս (Օսլո) •
Էսթֆոլդ (Մոսս) •
Բուսքերուդ (Դրամեն) •
Վեսթֆոլ (Թյոնսբերգ) •
Թելեմարք (Շիեն) •
Հեդմարք (Համար) •
Օպլան (Լիլեհամեր)
 |
|  |
| Սյորլան  Հարավային Նորվեգիա | 
Օսթ Ադգեր (Արդենդալ) •
Վեսթ Արդեր (Քրիստիանսան)
 |
|  |
| Անդրծովյան տարածքներ | 

|  |  |
| --- | --- |
|     Կախյալ տարածքներ     | Մոդ թագուհու երկիր • Բուվե կղզի • Պետրոս I-ի կղզի |
|     Ինտեգրալ     | Շպիցբերգեն (Լոնգյիր) • Յան Մայեն |

 |
|  |
| **Վարչական համակարգ՝** Տարածաշրջաններ • Կոմսություններ • Կոմունաներ • Քաղաքներ |

 |

|  |
| --- |
| 
  **Նորվեգիա**   **Աշխարհագրություն**
 |